Publication: Magyar Közlöny
Issue: MK-2003-18 (Year: 2003, Number: 18)
Era: 1990-2004
Section: 
Paragraph Index: 140

17. Cikkében foglaltak teljesítésérõl Az Európa Tanács tagállamai, kifejezve egyetértésüket a tekintetben, hogy magukra kötelezõ érvényûnek ismerik el az Egyesült Nemzeteknek a kábítószerek és pszichotrop anyagok illegális kereskedelme elleni, 1988. december 20-án, Bécsben aláírt, a továbbiakban a „Bécsi Egyezmény”-ként hivatkozott Egyezményében foglaltakat, figyelembe véve, hogy az Európa Tanács célja a tagjai közötti nagyobb egységesség megteremtése, meggyõzõdve annak szükségességérõl, hogy a társadalom védelmét célzó közös bûnüldözési politikát kell folytatni, figyelembe véve, hogy az egyre inkább nemzetközi problémát okozó súlyos törvénysértések elkövetése elleni küzdelem nemzetközi szintû, szoros együttmûködésre szólít fel, azzal az óhajjal, hogy együttmûködésüket — összhangban a tengerekre vonatkozó nemzetközi törvényekkel és a szabad hajózáshoz való jog elvének teljes tiszteletben tartásával — a lehetõ legmesszebbmenõkig továbbfejlesszék a kábítószerek és pszichotrop anyagok tengeren történõ illegális kereskedelmének visszaszorításában, figyelembe véve következésképpen, hogy a Bécsi Egyezmény 17. Cikkét egy regionális megállapodással kell kiegészíteni annak érdekében, hogy az említett cikkben foglalt rendelkezéseket végre lehessen hajtani, és azok hatékonyságát fokozni lehessen, a következõkben állapodtak meg: I. Fejezet MEGHATÁROZÁSOK

Source: https://magyarkozlony.hu/hivatalos-lapok/061f7473f3723f6ff3ea2eda6a02ae88df529d1f/dokumentumok/e652cc9d5aec28098f8837e6f6e6809d85f5797c/letoltes